
DR 30.11.2009 101 

 
■2020 

 Dato’ Yong Khoon Seng: Okey, saya ada maklumat di sini ialah dari B.27 iaitu 
Bajet Belanja Mengurus. Kalau tiap-tiap tahun kita ada RM400 sehingga RM600 juta bagi 
melaksanakan kerja-kerja penyelenggaraan jalan, kita boleh guna duit ini untuk... Amaun 
tidak mencukupi hari ini dan kita tahu duit ini untuk menyelenggarakan 16,000 km jalan 
persekutuan. Oleh kerana itu, jalan kalau dibandingkan dengan lebuh raya, memang 
standard ia ada lain sedikit.  

 Yang Berhormat Bagan Serai juga ada mengatakan mengenai penyelenggaraan 
parit dan longkang yang lemah sehingga menyebabkan banjir berlaku di kawasan jalan 
persekutuan. Saya tidak tahu di mana jalan itu tadi, tidak ada jawapan di sini tetapi kita 
mengambil perhatian.  

 Yang Berhormat dari Klang bertanya, mengapa perlaksanaan projek pembinaan 
jambatan ketiga Klang tidak dibiayai di bawah pakej rangsangan ekonomi? Untuk 
makluman Yang Berhormat, kementerian ini sedar akan kepentingan pembinaan jambatan 
ketiga di bandar Klang bagi mengurangkan kesesakan lalu lintas. Walau bagaimanapun, 
projek ini tidak dapat dilaksanakan di bawah pakej rangsangan ekonomi kerana tempoh 
pembinaannya melebihi 24 bulan seperti yang ditetapkan dalam Pakej Rancangan 
Malaysia. Projek ini juga tidak dapat dilaksanakan dalam Rancangan Malaysia Kesembilan 
memandangkan peruntukan ia tidak mencukupi. Namun begitu, cadangan projek ini akan 
dikemukakan semula kepada agensi pusat untuk dipertimbangkan perlaksanaannya dalam 
Rancangan Malaysia Kesepuluh.  

 Yang Berhormat Lenggong juga ada mengatakan bahawa banjir berlaku kerana 
jambatan dan pembetungan di dua belah jalan. Kementerian telah mengenal pasti terdapat 
banyak jalan lama yang mempunyai kapasiti hidraulik pembetung dan jambatan tidak 
mengikut keperluan semasa, berdasarkan kajian yang dilaksanakan pada tahun 2008. Hasil 
kajian tersebut, sejumlah RM208 juta dianggarkan diperlukan melibatkan 169 lokasi untuk 
membina pembetung, mengimbang, meninggikan aras jalan serta membina jambatan baru 
di jalan persekutuan yang mempunyai kapasiti hidraulik mengikut keadaan semasa. 
Kementerian teleh merancang melangsaikan projek... 

 Tuan Charles Santiago [Klang]: Minta laluan Menteri.  

 Dato’ Yong Khoon Seng: Nanti. Saya habiskan ini dulu. Program meninggikan 
aras jalan merangkumi skop meninggikan aras jalan sedia ada, membina pembetung dan 
membina jambatan baru secara berperingkat-peringkat. Sehingga kini, kementerian telah 
menyiapkan RM20 juta projek meninggikan aras jalan pada tahun 2007, RM40 juta 
disiapkan pada tahun 2008, manakala RM20 juta lagi disiapkan pada tahun 2009. 
Kementerian akan meneruskan program ini pada tahun 2010 serta Rancangan Malaysia 
Kesepuluh bagi memastikan semua lokasi di ambil tindakan agar kejadian banjir dapat 
dikurangkan impaknya.   

 Tuan Charles Santiago [Klang]: Tuan Pengerusi, Yang Berhormat Menteri, 
terima kasih. Sebenarnya pada pagi ini saya telah bangkit ataupun tengah hari ini saya 
telah bangkit dua isu. Satu mengenai jambatan ketiga Klang dan sebenarnya pada 7 
Januari 2008, sebenarnya tanah sudah di pecah. Projek telah dilancarkan oleh bukan 
sahaja Menteri JKR pada masa itu, tetapi juga oleh Tuanku Sultan Selangor. Ini 
menunjukkan bahawa ada allocation atau peruntukan yang telah dibuat. Soalnya sekarang 
ialah, mengapa dua tahun yang lalu masih tidak ada apa-apa perkembangan dalam projek 
itu? So, sebenarnya, adakah ini satu cara untuk Kerajaan Persekutuan untuk 
menganaktirikan Kerajaan Negeri Selangor dan rakyat Selangor, oleh kerana mereka 
menyokong Pakatan Rakyat. Itu satu.  

 Kedua, isu yang saya bangkitkan ialah mengenai laporan tanah runtuh Bukit 
Antarabangsa. Ini merupakan satu isu yang begitu hangat dibincangkan bukan sahaja di 
Bukit Antarabangsa tetapi juga rakyat negeri Selangor. Apakah Kerajaan Persekutuan 
ataupun JKR tunggu supaya diklasifikasikan laporan ini? What is the Minister waiting for? 
Bukankah ini isu kepentingan rakyat dan juga kepentingan keselamatan rakyat, khususnya 
penduduk-penduduk di Bukit Antarabangsa? 



#2020. Dato' Yong Khoon Seng: Okey, saya ada maklumat di sini ialah dari B.27 iaitu Bajet Belanja Mengurus. Kalau tiap-tiap tahun kita ada RM400 sehingga RM600 juta bagi melaksanakan kerja-kerja penyelenggaraan jalan, kita boleh guna duit ini untuk... Amaun tidak mencukupi hari ini dan kita tahu duit ini untuk menyelenggarakan 16,000 km jalan persekutuan. Oleh kerana itu, jalan kalau dibandingkan dengan lebuh raya, memang standard ia ada lain sedikit. Yang Berhormat Bagan Serai juga ada mengatakan mengenai penyelenggaraan parit dan longkang yang lemah sehingga menyebabkan banjir berlaku di kawasan jalan persekutuan. Saya tidak tahu di mana jalan itu tadi, tidak ada jawapan di sini tetapi kita mengambil perhatian. Yang Berhormat dari Klang bertanya, mengapa perlaksanaan projek pembinaan jambatan ketiga Klang tidak dibiayai di bawah pakej rangsangan ekonomi? Untuk makluman Yang Berhormat, kementerian ini sedar akan kepentingan pembinaan jambatan ketiga di bandar Klang bagi mengurangkan kesesakan lalu lintas. Walau bagaimanapun, projek ini tidak dapat dilaksanakan di bawah pakej rangsangan ekonomi kerana tempoh pembinaannya melebihi 24 bulan seperti yang ditetapkan dalam Pakej Rancangan Malaysia. Projek ini juga tidak dapat dilaksanakan dalam Rancangan Malaysia Kesembilan memandangkan peruntukan ia tidak mencukupi. Namun begitu, cadangan projek ini akan dikemukakan semula kepada agensi pusat untuk dipertimbangkan perlaksanaannya dalam Rancangan Malaysia Kesepuluh. Yang Berhormat Lenggong juga ada mengatakan bahawa banjir berlaku kerana jambatan dan pembetungan di dua belah jalan. Kementerian telah mengenal pasti terdapat banyak jalan lama yang mempunyai kapasiti hidraulik pembetung dan jambatan tidak mengikut keperluan semasa, berdasarkan kajian yang dilaksanakan pada tahun 2008. Hasil kajian tersebut, sejumlah RM208 juta dianggarkan diperlukan melibatkan 169 lokasi untuk membina pembetung, mengimbang, meninggikan aras jalan serta membina jambatan baru di jalan persekutuan yang mempunyai kapasiti hidraulik mengikut keadaan semasa. Kementerian teleh merancang melangsaikan projek... Tuan Charles Santiago [Klang]: Minta laluan Menteri. Dato' Yong Khoon Seng: Nanti. Saya habiskan ini dulu. Program meninggikan aras jalan merangkumi skop meninggikan aras jalan sedia ada, membina pembetung dan membina jambatan baru secara berperingkat-peringkat. Sehingga kini, kementerian telah menyiapkan RM20 juta projek meninggikan aras jalan pada tahun 2007, RM40 juta disiapkan pada tahun 2008, manakala RM20 juta lagi disiapkan pada tahun 2009. Kementerian akan meneruskan program ini pada tahun 2010 serta Rancangan Malaysia Kesepuluh bagi memastikan semua lokasi di ambil tindakan agar kejadian banjir dapat dikurangkan impaknya. Tuan Charles Santiago [Klang]: Tuan Pengerusi, Yang Berhormat Menteri, terima kasih. Sebenarnya pada pagi ini saya telah bangkit ataupun tengah hari ini saya telah bangkit dua isu. Satu mengenai jambatan ketiga Klang dan sebenarnya pada 7 Januari 2008, sebenarnya tanah sudah di pecah. Projek telah dilancarkan oleh bukan sahaja Menteri JKR pada masa itu, tetapi juga oleh Tuanku Sultan Selangor. Ini menunjukkan bahawa ada allocation atau peruntukan yang telah dibuat. Soalnya sekarang ialah, mengapa dua tahun yang lalu masih tidak ada apa-apa perkembangan dalam projek itu? So, sebenarnya, adakah ini satu cara untuk Kerajaan Persekutuan untuk menganaktirikan Kerajaan Negeri Selangor dan rakyat Selangor, oleh kerana mereka menyokong Pakatan Rakyat. Itu satu. Kedua, isu yang saya bangkitkan ialah mengenai laporan tanah runtuh Bukit Antarabangsa. Ini merupakan satu isu yang begitu hangat dibincangkan bukan sahaja di Bukit Antarabangsa tetapi juga rakyat negeri Selangor. Apakah Kerajaan Persekutuan ataupun JKR tunggu supaya diklasifikasikan laporan ini? What is the Minister waiting for? Bukankah ini isu kepentingan rakyat dan juga kepentingan keselamatan rakyat, khususnya penduduk-penduduk di Bukit Antarabangsa?.